มาตราใดที่เกี่ยวข้องกับความหมายนิติกรรมในคำบรรยายเนติ สมัยที่ 1/67 นิติกรรม-สัญญา อาจารย์อัครวิทย์ สุมาวงศ์ระหว่างมาตรา 149 หรือ มาตรา 151
มาตรา 149 มาตรา 149 นิติกรรม หมายความว่า การใด ๆ อันทำลงโดยชอบ ด้วยกฎหมายและด้วยใจสมัคร มุ่งโดยตรงต่อการผูกนิติสัมพันธ์ขึ้น ระหว่างบุคคลเพื่อจะก่อ เปลี่ยนแปลง โอน สงวน หรือระงับซึ่งสิทธิ “องค์ประกอบข้อแรกของนิติกรรม” 

1. นิติกรรมต้องเป็นการกระทำของบุคคล โดยการแสดงเจตนา ซึ่งการแสดงเจตนามี 3 ประเภท คือ การแสดงเจตนาโดยชัดแจ้ง โดยปริยาย และ โดยการนิ่ง “การนิ่งตามปกติประเพณีตามกฎหมายต้องดูเป็นเรื่องๆไป ว่ามีปกติประเพณีทั่วไปให้ถือว่าการนิ่งเป็นการแสดงเจตนาหรือไม่ หรือ ทางปฏิบัติของคู่กรณีให้ถือว่าการนิ่งเป็นการแสดงเจตนาหรือไม่” “ เจ้าของที่ดิน ไม่ได้แสดงเจตนาทำหนังสือมอบอำนาจ ให้ผู้อื่นนำที่ดินไปขาย แต่มีผู้ทำหนังสือมอบอำนาจปลอม แล้วนำที่ดินไปขาย สัญญาซื้อขายไม่ผูกพันเจ้าของที่ดินที่แท้จริง แม้ผู้ซื้อจะสุจริตและเสียค่าตอบแทนก็ตาม”

2. การกระทำที่จะเป็นนิติกรรมต่อเมื่อเป็นการกระทำที่มุ่งจะให้เกิดผลทางกฎหมาย เกิดเป็นผล เพื่อจะก่อ เปลี่ยนแปลง โอน สงวน หรือระงับซึ่งสิทธิ อย่างใดอย่างหนึ่งในห้าประการนี้เท่านั้น “การร้องทุกข์ในคดีอาญา ไม่ถือว่าเป็นการทำนิติกรรม”

3. นิติกรรมจะต้องเป็นการกระทำที่ชอบด้วยกฎหมาย “มาตรา 150 การใดมีวัตถุประสงค์เป็นการต้องห้ามชัดแจ้งโดย กฎหมายเป็นการพ้นวิสัยหรือเป็นการขัดต่อความสงบเรียบร้อย หรือศีลธรรมอันดีของประชาชน การนั้นเป็นโมฆะ” “มูลเหตุชักจูงใจที่ไม่ชอบด้วยกฎหมาย หากเป็นสัญญาสองฝ่ายหรือหลายฝ่าย นิติกรรมเป็นโมฆะต่อเมื่อคู่สัญญาทุกฝ่ายต้องร่วมรู้ถึงมูลเหตุชักจูงใจนั้น จึงจะทำให้มูลเหตุชักจูงใจ กลายมาเป็นวัตถุประสงค์ของนิติกรรม ซึ่งไม่ชอบด้วยกฎหมาย ”

สัญญาข้อ 4 ก็มีความว่า โดยที่ผู้ซื้อเป็นนิติบุคคลสัญชาติต่างด้าวจะต้องได้รับอนุญาตจากกระทรวงมหาดไทยเสียก่อนจึงเข้ารับโอนกรรมสิทธิ์ตามหน้าโฉนดได้ และเมื่อผู้ซื้อได้รับอนุญาตจากทางราชการให้เข้าถือกรรมสิทธิ์ได้แล้วผู้ขายพร้อมที่จะโอนกรรมสิทธิ์ตามหน้าโฉนดให้เป็นของผู้ซื้อดังนี้ แสดงว่ากรรมสิทธิ์ในทรัพย์พิพาทยังไม่โอนไปเป็นของจำเลยผู้ซื้อซึ่งเป็นนิติบุคคลสัญชาติต่างด้าว โดยคู่สัญญามีเจตนาที่จะไปจดทะเบียนซื้อขายโอนกรรมสิทธิ์กันต่อพนักงานเจ้าหน้าที่ต่อไป ถึงแม้ว่าผู้จะซื้อได้ชำระราคาและเข้าครอบครองทรัพย์ด้วย ก็เป็นการครอบครองแทนผู้จะขาย เมื่อพิจารณาข้อความในสัญญาซื้อขายตามเอกสารหมาย จ.ล. 1 ทั้งหมด สัญญานี้เป็นเพียงสัญญาจะซื้อขายเท่านั้น
กฎหมายนิติกรรม-สัญญา-ข้อสัญญาไม่เป็นธรรม,ประมวลกฎหมายแพ่งและพาณิชย์